湖州 (隋朝)
湖州，中國古代的州。
隋朝仁壽二年（602 年）置，治所在烏程縣（今浙江省湖州市）。因瀕太湖得名。大業初年，廢。唐朝武德四年（621 年），平李子通，以吳郡的烏程縣復置湖州。六年，再度被輔公祏所占。七年，平定輔公祏，復置湖州。李子通曾在武康縣置安州，又曰武州。於是廢州，以武康縣屬湖州。又廢雉州，以長城縣屬湖州。天寶元年（742 年），改為吳興郡。乾元元年（758 年），復為湖州。舊領五縣：烏程縣、武康縣、長城縣、安吉縣、德清縣。轄區約今浙江省湖州、德清、安吉、長興等市縣地，及江蘇省蘇州市吳江區小部。戶一萬四千一百三十五，口七萬六千四百三十。天寶年間，領五縣，戶七萬三千三百六，口十七萬七千六百九十八。唐朝末年，歸附錢鏐。
南宋寶慶元年（1225 年）改為安吉州。